Bordás az 1956-os események során tisztázatlan körülmények között hunyt el. Egy teória szerint munkahelyén agyonverték, mert összekeverték váltótársával, Muszka Imrével. Majtényi György történész szerint – periratok alapján – feltételezhető, hogy Bordást a felkelők lincselték meg október 26-án: "„állítólag a sztahanovista esztergályos meg akarta mutatni a szovjet katonáknak, hogy hol van a rendőrség épülete, mások szerint összetévesztették egy ávóssal.”". A halotti anyakönyv szerint halálát mellkaslövés okozta.